КОМИ РЕСПУБЛИКАЛÖН ОЛАНПАС

**"Коми Республикаын видз-му овмöс сöвмöдан юкöнын государствосянь отсöг йылысь"**

**Коми Республикаса Оланпасö вежсьöмъяс пыртöм йылысь**

Примитöма Коми Республикаса

Государственнöй Сöветöн 2010 вося рака тöлысь 18 лунö

**1 статья.** Пыртны "Коми Республикаын видз-му овмöс сöвмöдан юкöнын государствосянь отсöг йылысь" Коми Республикаса Оланпасö (Коми Республикаса государственнöй власьт органъяслöн индöд-тшöктöмъяс, 2007, 12 №, 5352 ст.) татшöм вежсьöмъяс:

1. 4 статьяын:

1) 5 пункт гижны тадзи:

«5) Коми Республикаын видз-му овмöс сöвмöдан юкöнын лöсялана финансöвöй во вылö государственнöй отсöг сетан верктуя туйвизьяс, формаяс, пöрадок да условиеяс индöм;»;

2) содтыны татшöм 51 пункт:

51) «Öтуввез» сетьын Коми Республикаса олöмö пöртысь власьт уполномочитöм органъяслöн официальнöй сайтъясын юöр быть йöзöдöм, кутшöмöс урчитöма «Видз-му овмöс сöвмöдöм йылысь» Федеральнöй оланпаслöн 17 статьяöн;».

2. 8 статьяын:

1) 1 пунктö содтыны «, да кодъяс оз лоны государственнöй либö муниципальнöй öтувъя предприятиеясöн»;

2) 2 пунктын «субсидияяс сетöмöн» кывъяс бöрын содтыны «(государственнöй (муниципальнöй) учреждениеяслы субсидияяс кындзи)» кывъяс.

3. 9 статьяын:

1) 6 пунктын «сиктын ичöт овмöсъяс» кывъяс бöрын содтыны «, сы лыдын гражданалысь крестьянскöй (фермерскöй) овмöсъяс, аспом подсобнöй овмöсъяс» кывъяс;

2) 8 пунктын «модернизируйтны» кыв вежны «выльмöдны» кывйöн.

4. 10 статьяын:

1) 6 да 7 пунктъяс гижны тадзи:

«6) компенсируйтны 10 условнöй юрысь оз этшаджыкысь став сикас видз-му овмöс пемöс видзöм вылö жыръяс, видз-му овмöс переработайтöм кузя цехъяс, картупель да град выв пуктас видзанiнъяс сэтшöм условие дырйи, кор стрöитöм жыръясöн вöдитчöны колана мог серти, стрöитчигöн збыль лоöм донысь 50 прöчент мындасö, кор уджсö вöчöма пöдрада ногöн, да (либö) стрöитчан материалъяслöн, изделиеяслöн да оборудованиеяслöн збыль лоöм донысь 70 прöчент мындасö – кор уджсö вöчöма овмöс нуöдöмöн;

7) компенсируйтны петан туй вож, электропередача линияяс, ваöн могмöдан система стрöитан, связь, муöн вöдитчöм, муяс бурмöдöм, крестьянскöй (фермерскöй) овмöсъяс биаруöн могмöдöм, найö абуöсь кö на, стрöитчигöн збыль лоöм донысь 50 прöчент мындасö, кор уджсö вöчöма пöдрада ногöн, да (либö) стрöитчан материалъяслöн, изделиеяслöн да оборудованиеяслöн збыль лоöм донысь 70 прöчент мындасö – кор уджсö вöчöма овмöс нуöдöмöн;

2) 8 пунктын «50 прöчентöдз» кывъяс вежны «50 прöчент мында» кывъясöн;

3) 9 пункт гижны тадзи:

«9) компенсируйтны скöт да курöг видзöм вылö, картупель да град выв пуктас видзöм вылö жыръяс выльмöдöм да капитальнöя дзоньталöм могысь рöскодсö выльмöдöмысь да капитальнöя дзоньталöмысь збыль лоöм донысь 50 прöчент мындасö, кор уджсö вöчöма пöдрада ногöн да (либö) стрöитчан материалъяслöн, изделиеяслöн да оборудованиеяслöн збыль лоöм донысь 70 прöчент мындасö – кор уджсö вöчöма овмöс нуöдöмöн.».

5. 11 статьяса 2 пунктын «йöла пöрöдаа кöзаясöс» кывъяс вежны «кöзаясöс да ыжъясöс» кывъясöн.

**2 статья.** Тайö Оланпасыс вынсялö сiйöс официальнöя йöзöдöмсянь дас лун бöрын.

Коми Республикаса Юралысь В.М.Гайзер

Сыктывкар

2010 вося рака тöлысь 29 лун

20-РЗ №

Вуджöдіс Кузнецова Н.А., 2 699 пас